Global Poker Index

Global Poker Index (מוכר כ-GPI) הוא מערכת דירוג לשחקני פוקר, המתבססת על תוצאות טורנירי פוקר ברחבי העולם. ניקוד השחקנים מחושב לפי נוסחה המשלבת את המיקום בטורניר, רמת הקושי שלו, עלות הכניסה, מספר השחקנים המשתתפים ופרמטרים נוספים.

 היסטוריה 
ה-GPI נוצר כחלק מליגת הפוקר Epic Poker League ב-2011, במטרה לחשב את דירוגי השחקנים ולקבוע את הפרסים אותם יקבלו. הליגה נוהלה על ידי ג'פרי פולק, אנני דיוק ומאט סאבאג' עד לפשיטת הרגל של חברת האם Federated Sports + Gaming ב-2012. החברה ושיטת חישוב הדירוג נרכשו על ידי אלכסנדר דרייפוס, ואריק דניס מונה לנשיא הארגון החדש.

 תחרות ופרסים 
ב-2012, ה-GPI החל להעניק מספר פרסים לקהילת הפוקר באירופה. הפרסים כללו את שחקן השנה, פריצת השנה איש השנה בתעשייה. ב-2014 הוספה קטגוריה לשחקנית השנה. ב-2015 החל להתקיים טקס מקביל עבור שחקני פוקר בארצות הברית וקנדה.

החל משנת 2019, ה-GPI איחד את הפרסים והחל לארגן טקס פרסי פוקר שנתי בשם Global Poker Awards (GPA). הטקס התקיים לראשונה ב-5 באפריל 2019 והעניק פרסים על ביצועים בשנת 2018. בכל שנה משתנות הקטגוריות, אך כללו באופן קבוע את פרסי שחקן ושחקנית השנה לפי דירוגם ב-GPI, פריצת השנה, טורניר השנה, איש השנה בתעשייה, עיתנאי השנה ועוד.

 שחקן ושחקנית השנה 
 שנה  שחקן השנה  שחקנית השנה 2012  דן סמית'   2013  אולה שמיאן   2014  דניאל קולמן  ונסה סלבסט 2015  ביירון קברמן  קלי מינקין 2016  דייוויד פיטרס  קייט הול 2017  אדריאן מתאוס  קריסטן פוקסן 2018  אלכס פוקסן  קריסטן פוקסן 2019  אלכס פוקסן  קריסטן פוקסן 2020     2021  עלי אימסירוביץ'  נדיה מגנוס 2022  סטיבן סונג  צ'ריש אנדרוז 2023  בן וונג  קריסטן פוקסן 2024  דייוויד קולמן  צ'ריש אנדרוז 2025  פונאט פונסרי  קריסטן פוקסן
 פרס לשחקנית השנה החל ב-2014
 לא חולקו פרסים ב-2020 עקב מגפת הקורונה

 קישורים חיצוניים 



הערות שוליים

קטגוריה:פוקר
קטגוריה:אתרי אינטרנט אמריקאיים
קטגוריה:חברות אמריקאיות
קטגוריה:פרסי פוקר